Source: http://docplayer.hu/2165113-Magyar-voroskereszt-nograd-megyei-szervezete-3100-salgotarjan-jatszo-ut-2-pf-146.html
Timestamp: 2017-09-25 17:19:38+00:00

Document:
Magyar Vöröskereszt Nógrád Megyei Szervezete 3100 Salgótarján, Játszó út 2. Pf PDF
Download "Magyar Vöröskereszt Nógrád Megyei Szervezete 3100 Salgótarján, Játszó út 2. Pf. 146"
1 Magyar Vöröskereszt Nógrád Megyei Szervezete 3100 Salgótarján, Játszó út 2. Pf. 146 Telefon: Javaslat a MENEDÉK Családok Átmeneti Otthona évi tevékenységéről, az ellátási szerződés alapján nyújtott szolgáltatásról, a szolgáltatási díj felhasználásáról szóló beszámoló elfogadására Tisztelt Közgyűlés! A gyermekek védelméről és a gyámügyi igazgatásról szóló évi XXXI. törvény 94. (3) bekezdés c) pontja szerint az a települési önkormányzat, amelynek területén harmincezernél több állandó lakos él, családok átmeneti otthonát köteles működtetni. Salgótarján Megyei Jogú Város Önkormányzata e jogszabályi kötelezettségének egyrészről az Önkormányzat és a Magyar Vöröskereszt Nógrád Megyei Szervezete (a továbbiakban: Vöröskereszt) között december 12-én létrejött ellátási szerződés útján, másrészről a Salgótarjáni Kistérség Többcélú Társulása által fenntartott intézmény szervezeti keretei között biztosított ellátás révén tesz eleget. Az ellátási szerződés 10. pontja szerint a Vöröskereszt az általa nyújtott szolgáltatásról, a szolgáltatási díj felhasználásáról az Önkormányzat Közgyűlése előtt évente egy alkalommal, legkésőbb tárgyév december 31-ig beszámol. Mindezek alapján kérem a Tisztelt Közgyűlést, hogy az ellátási szerződés alapján évben nyújtott szolgáltatásról, a szolgáltatási díj felhasználásáról szóló beszámolót fogadja el. Határozati javaslat Salgótarján Megyei Jogú Város Közgyűlése a MENEDÉK Családok Átmeneti Otthona évi tevékenységéről, az ellátási szerződés alapján nyújtott szolgáltatásról, a szolgáltatási díj felhasználásáról szóló beszámolót a határozat melléklete szerint elfogadja. Felelős: Székyné dr. Sztrémi Melinda polgármester Határidő: azonnal Salgótarján, november 28.
2 Melléklet BESZÁMOLÓ a MENEDÉK Családok Átmeneti Otthona évi tevékenységéről, az ellátási szerződés alapján nyújtott szolgáltatásról, a szolgáltatási díj felhasználásáról A Magyar Vöröskereszt Nógrád Megyei Szervezet MENEDÉK Családok Átmeneti Otthona 1992 óta nyújt átmeneti elhelyezést az ország bármely részéről érkező halmozottan hátrányos helyzetű családoknak, anyáknak, apáknak és gyermekeiknek, akik szociális, pszichés és egyéb okból krízishelyzetbe kerültek. A gyermekek védelméről és a gyámügyi igazgatásról szóló évi XXXI. törvény (a továbbiakban: gyermekvédelmi törvény) 94. (3) bekezdés c) pontja szerint az a települési önkormányzat, amelynek területén harmincezernél több állandó lakos él, családok átmeneti otthonát köteles működtetni. Salgótarján Megyei Jogú Város Önkormányzata e jogszabályi kötelezettségének egyrészről az Önkormányzat és a Magyar Vöröskereszt Nógrád Megyei Szervezete között december 12-én létrejött ellátási szerződés útján, másrészről a Salgótarjáni Kistérség Többcélú Társulása által fenntartott intézmény szervezeti keretei között biztosított ellátás révén tesz eleget. A gyermekvédelmi törvény szerint a gyermekek, a szülők és várandós anyák teljes körű szükség szerinti ellátását végezzük 40 férőhellyel 12 lakószobában. Krízishelyzetben egy éjszakára teltház esetén is befogadunk családot. Ebben az évben pályázatot nyújtottunk be krízisférőhelyen történő ellátáshoz. Az intézmény megnyitása óta 462 szülőnek és 1172 gyermeknek nyújtott átmeneti ellátást, ebből 84 család és 161 gyermek Salgótarjánból került átmeneti gondozásra évben 37 család 96 gyermekével élt otthonunkban. Az ellátási szerződés alapján 2011-ben Salgótarjánból június 30-ig 5 férőhely, július 1- től 2 férőhely folyamatos biztosításával fogadtuk az önkormányzattól beutalással érkező anyákat gyermekeikkel. Az ellátási szerződésben rögzített létszámon túl is elláttuk a családokat, ha a Gyermekjóléti Központ szakemberei kérték intézményünk segítségét. A városból jelentkező igény szerint, 2011-ben 7 család került az intézménybe 26 fővel (1 család 2010-ben is itt lakott). Jelenleg is 2 család tartózkodik otthonunkban, közülük egy hatgyermekes család két tagját utalta be az önkormányzat. Jellemzően a bántalmazott, a gyermekeket lelki terrorban tartó szülő elől menekülő és az albérletet is fizetni képtelen családok érkeztek ez évben otthonunkba. Az átmeneti otthonban a lakók egy évig tartózkodhatnak, amely indokolt esetben fél évvel vagy a 2. iskolai tanév végéig meghosszabbítható. A családok jellemző problémái: a gyökértelenség, a 3. generációs hajléktalanság, a munkanélküliség, az adósságcsapda, az iskolázatlanság, az állami gondozott lét, a készségek hiánya, életvezetés, konfliktuskezelés és tolerancia hiánya, bántalmazás, jövőkép hiánya, családi konfliktusok, alacsony az önértékelésük, kötődés hiánya, mentális állapot-pszichiátriai betegek, kizárólag a gyermek jogán járó jövedelem, nincs hová menni, agresszivitás, szenvedélybetegségek, függőségek, értékzavar. A gyerekek higiénés és szociális elhanyagoltsága jellemző. A gyógyszerek és a tápszerek nincsenek az otthonba érkezéskor, nincsenek iratok, a jövedelemhez nincs hozzáférés. Rendkívül gyakori az élősködők behordása az intézménybe, amit folyamatosan irtani kell. Nagyon magas az allergiás és asztmás gyerekek száma.
3 Szakmai munkánk alapja ebben az évben a Magyar Vöröskereszt Remény programja, melyet a dán vöröskereszt támogat. A program időtartama 3,5 év. Ezzel a Családok Átmeneti Otthona a szociális krízishelyzetbe került, nevelésre képes és alkalmas anyák és apák, a hiányos szocializáltság, tanulmányi eredményében, értelmi és érzelmi fejlődésében jelentősen lemaradt, lelkileg megterhelt gyermekek és fiatalok megsegítését végzi. Ha a szülő a teljeskörű ellátást nem tudja biztosítani, azt az otthonnak kell megtennie. A program a Családok Átmeneti Otthona teljes tevékenységi körét érinti, melynek megvalósítását, a szolgáltatásokat, a képzéseket, az intézmény eszközfejlesztését, az épület karbantartási munkáit önkéntesekkel közösen végezzük. A reintegrációt albérlet támogatás és kiléptető lakásvásárlással segítjük. Intézményünk szakmai munkáját szociális szakvizsgázott vezető, szociálpedagógus, szakmai végzettséggel rendelkező gyermekgondozók, pszichológus, jogász, gyermekorvos, óvodapedagógus és védőnő végzik. Szakmai munkánkat meghatározza, hogy nem csak az átmeneti krízis helyzetbe kerültek veszik igénybe az ellátást, hanem a lakhatási problémák miatt az albérleti díjat is fizetni képtelen, a pszichés és magatartás zavarokkal küzdő gyermekek felügyeletét megoldani nem tudó szülők is jellemzőek. Sok gyermek és nő bántalmazott családból, éhesen és pénz nélkül érkezik. A projekt tevékenységei: Az otthonban élő gyermekek részére történő támogatás biztosítása A gyermekek sajátos szükségleteinek kiértékelése és a szükséges egyéni nyomonkövetés megkönnyítése. Kompetencia felmérés érkezéskor és távozáskor. Ehhez önkéntesek, óvodapedagógus, fejlesztő szakember bevonása, beleértve a házi feladatban történő segítségnyújtást is. Hetente modern táncra és gitárzenére oktatja a fiatalokat egyik önkéntesünk. A kézműves és játékfoglalkozások, fiatal vöröskeresztesek bevonása az egészséges ételek játékos formában való megismerése, majd elkészítése során. Virágkötő segítségével az ünnepek előkészületeit, a családi és állami ünnepek helyét a család életében tanulják meg a gyerekek. A születés és névnapi köszöntés az egymás iránti szeretet és tisztelet kimutatását tanítja meg a gyermekeknek. Pszicho-szociális tevékenységek a gyermekek és a szülők számára a gyermek-szülő kapcsolat megerősítésére. A szükséges tárgyi eszközök felújítása és a gyermekek környezetének fejlesztése, ennek keretében EGIS adományból a bútorok 80%-nak cseréjét, az intézmény belső festését végeztük el, valamint a fajátékok és a kerítés festését önkéntes, dolgozók és lakók együttes munkájával valósítottuk meg. A vetőmagprogram keretében a megtermelt zöldségek is a gyermekek asztalára kerültek. Készség és kézügyesség fejlesztése játékkal összekötve, ez oldja a gyermek belső feszültségeit, az otthonában elszenvedett traumákat segít feldolgozni. A szülői támogatás és a jobb reintegráció érdekében történő támogatás biztosítása A szülők számára a gyermekellátást, az egészségügyet, táplálkozást, háztartási technikákat, a gyerekekkel való kommunikációt, elsősegélynyújtást tanítjuk meg önkéntesek és szakemberek bevonásával. A háztartásvezetés praktikái tanulásában a szülők receptkönyvet készítenek a segítő szakemberekkel közösen. A szülők munkaerőpiacra történő reintegrálása érdekében az intézménybe érkezéskor felmérést készítünk, melyek azok a tevékenységek, melyekkel a szülői kompetenciák növelhetők.
4 Az intézmény munkatársainak és önkénteseinek részére nyújtott támogatás biztosítása A kliensek támogatása érdekében, az alkalmazottak és önkéntesek részére évente lehetőséget biztosítunk tapasztalatcserére. Havonta szupervíziót tartunk a munka során keletkező nehézségek feldolgozásához. Havi 1-2 alkalommal önkéntesek vesznek részt a gyermekek szabadidős tevékenységeinek és kirándulásainak megszervezésében és támogatásában. Ennek keretében budapesti kiránduláson vettünk részt, ellátogattunk az Állatkertbe és a Fővárosi Nagycirkuszba, lovas tanyán és a környékben kirándultunk. Egykori átmeneti otthonban lakókat is bevonunk a projekt megvalósítása során. Nyitott Ház rendezvényen 7 egykori intézményünkben élő családdal beszélgettünk a jelenlegi életükről, felidéztük a közös emlékeket. Beszéltek a közeli és a távlati céljaikról, a jelenleg itt élő családok számára a kivezető út és a megkapaszkodás lehetőségeit és nehézségeit mondták el. Eszközök kifejlesztése és alkalmazása az otthonaikat elvesztett gyermekek képviseletének érdekében a konkrét tapasztalatok alapján. Pl: a Bóna Kovács Károly Általános Iskola bezárása miatt a gyermekek iskolába járásának megoldása buszjegy, bérlet biztosításával, a gyermekfelügyelet megoldása. Adományosztás A város lakóitól és vállalkozóitól gyermek és felnőtt ruhákat, játékokat, édességet és bútorokat kaptunk. A Magyar Vöröskereszt központi adományából tisztítószereket, gyermekruhákat, cipőket osztottunk szét. A város egyházi és civil szervezetei az ünnepek alkalmával támogatják intézményünket /karácsonyi ételosztás/. Az Alfa Szövetségtől pelenkákat és egészségügyi betéteket kaptunk. A Magyar Élelmiszerbank tartós élelmiszerrel két alkalommal támogatta az intézményben élőket. Az EGIS gyógyszergyár bútor, függöny és napozóágy adományát a berendezések cseréjéhez használtuk fel. Szervezetek közötti együttműködés Salgótarján Megyei Jogú Város Népjóléti Irodájával, a gyermekjóléti alapellátás keretében krízishelyzetbe került családok segítésében rendszeres és jó kapcsolatot tartunk. Salgótarján Megyei Jogú Város Gyámhivatalától, a Nógrád Megyei Kormányhivatal Szociális és Gyámhivatalától szakmai kérdésekben kapunk támogatást, állásfoglalást, a Salgótarjáni Kistérség Többcélú Társulása Kistérségi Szociális és Gyermekjóléti Szolgáltató Központtal a családgondozás folyamatában folyamatos a kapcsolattartásunk. Szükség szerint esetkonferenciát hívunk össze. A gyermekintézményekkel nagyon szoros, korrekt az együttműködés. Nehézséget okoz, hogy a településrészen nincs általános iskola, az iskoláskorúak a SKÁID Dornyay Béla Tagiskolában és a SKÁID Arany János Tagiskolában tanulnak. Rendszeresek a lakó és érdekképviseleti fórum megbeszélései. A szakemberek sok-sok egyéni beszélgetést folytatnak a gyermekekkel és szüleikkel feszültségeik csökkentésért, biztonságérzetük növeléséért. Ellenőrzés Szakmai munkánkat a Nógrád Megyei Kormányhivatal Szociális és Gyámhivatala évente ellenőrzi. A pénzügyi ellenőrzést a Magyar Államkincstár Nógrád Megyei Igazgatósága kétévente, a Magyar Vöröskereszt belső ellenőre és társadalmi ellenőrző bizottsága évenként végzi. Munkatársaink, önkénteseink a családok és a hátrányos helyzetű gyermekek körében végzett, még színvonalasabb és hatékonyabb munkavégzés érdekében rendszeresen részt vesznek képzéseken. Célunk, hogy a szülőket képessé tegyük a gyermekük teljes körű ellátására, az önálló életvitelre, valamint erősítsük a szülők felelősségét gyermekük ellátása tekintetében. A beszámoló mellékletét képezi a Kimutatás a Magyar Vöröskereszt Nógrád Megyei Szervezet Menedék Családok Átmeneti Otthona évi költségvetési tervének
5 megvalósulásáról (2011. október 31-i állapot) című anyag, mely részletesen tartalmazza a szerződésben vállalt feladat ellátására vonatkozó pénzügyi kimutatást. Salgótarján, november 28.
6 A beszámoló melléklete Kimutatás a Magyar Vöröskereszt Nógrád Megyei szervezete MENEDÉK Családok Átmeneti otthona évi költségvetési tervének megvalósításáról (2011. október 31-i állapot) Bevételek Bevételek ebből: Salgótarján Megyei Jogú Város Önk. szolgáltatási díja Kiadások Fenntartási kiadások Eszközbeszerzés Élelmiszerköltség Gyógyszerköltség Irodaszer, nyomtatvány, számítástechnikai anyagktg Takarító- és fertőtlenítőszer Közüzemi díjak (gáz, áram, víz, csatorna, szemétszállítás) Egyéb anyagköltség Épület, gépek, berendezések, karbantartása, javítása Posta, telefon, internet, hirdetés Szállítási, rakodási költség, üzemanyag Könyvek, folyóiratok Munkaruha költség Egyéb szolg. (ügyvéd, pszich., szupervízió, könyvvizsgálat stb.) Biztosítási díjak (vagyon-, felelősségbiztosítás) Személyi jellegű kifizetések Bérköltség és személyi jellegű kifizetések Járulékok (nyugdíjjár., egbizt. és munkaerőpiaci jár., START jár.) Kiadások összesen ig
Magyar Vöröskereszt Nógrád Megyei Szervezete 3100 Salgótarján, Játszó út 2. Pf. 146 Telefon: 06-32-311-052 Javaslat a MENEDÉK Családok Átmeneti Otthona 2012. évi tevékenységéről, az ellátási szerződés
Magyar Vöröskereszt Nógrád Megyei Szervezete ------------------------------------------------------------------------------------------------------
Magyar Vöröskereszt Nógrád Megyei Szervezete 3100 Salgótarján, Játszó út 2. Pf. 146., Tel.: 06-32-311-052 ------------------------------------------------------------------------------------------------------
Magyar Vöröskereszt Nógrád Megyei Szervezete 3100 Salgótarján, Játszó út 2. Pf. 146. Telefon: 32-311-052
Magyar Vöröskereszt Nógrád Megyei Szervezete 3100 Salgótarján, Játszó út 2. Pf. 146. Telefon: 32-311-052 Beszámoló a gyermekek átmeneti gondozására vonatkozó ellátási szerzıdés alapján nyújtott szolgáltatásról,

References: Pf. 146
 Pf. 146
 Pf. 146
 Pf. 146
 Pf. 146
 Pf. 146